cyanic-selkie/wikianc huggingface dataset:
కన్ఫ్యూషియస్
ఇతడి తత్వము, ప్రభుత్వ-నీతి పై, సామాజిక-సంబంధాలపై, న్యాయంపై,, ప్రామాణికతపై తన ప్రభావంచే నొక్కివక్కాణించగలిగినది. ఈ నియమాలు చైనాలో అమితంగా ఆదరణ పొందాయి. ఇతర తత్వాలు దాదాపు మరచిపోయేంత ప్రభావం చూపగలిగింది, ఉదా: హాన్ సామ్రాజ్యం నాటి చైనీయుల న్యాయవాదం (法家) లేదా టావోయిజం (道家)  (206 క్రీ.పూ. – 220 సా.శ.). కన్‌ఫ్యూషియస్ ఆలోచనలు ఆతరువాతి కాలంలో అభివృద్ధి చెంది కన్‌ఫ్యూషియానిజం (儒家) అనే కొత్త తత్వానికి ఊపిరిపోసాయి. ఈ తత్వము యూరప్కు జెసూట్ సంఘం మాట్టియో రిక్కీ చే మొదటిసారిగా పరిచయం గావింపబడినది, దీని లాటిన్ నామం "కన్‌ఫ్యూషియస్".
ఇతని బోధనలు అనలెక్‌ట్స్ ఆఫ్ కన్ఫ్యూషియస్ (論語) లో కానవస్తాయి. ఈ బోధనలన్నీ కన్‌ఫ్యూషియస్ మరణించిన తరువాత క్రోడీకరించబడ్డాయి. నవీన చరిత్రకారులు ఈ క్రోడీకరణలను అంగీకరించడంలేదు. ఈ బోధనలు, కన్‌ఫ్యూషియస్ చేతి దస్తూరీ కాదని వీరి వాదన. కానీ దాదాపు 2,000 యేండ్ల తరువాత, ఐదు క్లాసిక్‌లు ఇతడి రచనలు లేదా వీటికి ఇతను సంపాదకుడు, అవి క్లాసిక్ ఆఫ్ రైట్స్ (సంపాదకుడు),, స్ప్రింగ్ అండ్ ఆటమ్న్ ఆన్నల్స్ (春秋) (రచయిత) మొదలగునవి అని విశ్వసిస్తున్నారు.
వ్యక్తిగత జీవితం, కుటుంబం
సంప్రదాయానుసారం, కన్ఫ్యూషియస్ క్రీ.పూ 551 లో వసంతకాలంలో జన్మించాడు. ఇతడి జన్మకాలములో నూరు తత్వాల పాఠశాల అనే తత్వ-ఉద్యమం బయలుదేరియుండినది. ఇతను లూ రాజ్యం (ప్రస్తుతంషాండోంగ్ రాష్ట్రం) లోనికుఫూ నగర సమీపంలో ఓ సంపన్న కుటుంబంలో జన్మించాడు. ఇతడి కుటుంబం అనేక కష్టకాలాలనూ చూసింది.
బోధనలు
అనలెక్‌ట్స్ 論語 లలో, కన్‌ఫ్యూషియస్ తనకు తాను "ఏమీ కనుగొనని వార్తాహరుడు" ("transmitter who invented nothing") అని వ్రాసుకున్నాడు. ఇతడు "చదువు" పై అమిత ప్రాముఖ్యతను ప్రదర్శించాడు, ఇతని గ్రంథము "విద్య" కొరకు గల చైనీభాష పదం చదువు తో ప్రారంభమవుతుంది. ఈ కారణాన చైనీయులు ఇతడిని "మహా గురువు"గా గౌరవిస్తారు.జీవితం, సమాజపు సిద్ధాంతాలను స్థిరపరచే సాంప్రదాయాలను నెలకొల్పే విధానాలను దూరంగా ఉంచి, స్వయంశోధన చేపట్టాలని, తద్వారా బాహ్యప్రపంచాన్ని అధ్యయనం చేయాలని తన శిష్యులకు బోధించేవాడు.
కన్ఫ్యూషియస్ బోధనలలో ఒక బోధనపై ఎక్కువ ప్రాధాన్యతను ఇస్తూవచ్చాడు, అదే స్వీయ-శోధన, నడవడికల సూత్రీకరణ. నీతిశాస్త్రముపై, సామాజికనీతి, ప్రభుత్వ-నీతి మొదలగు అంశాలపై ఎక్కువ ప్రాధాన్యత ప్రకటించాడు.
సంగీత సాధన
కన్ఫ్యూషియస్ వ్యక్తిత్వంలో, జీవితంలో సంగీత సాధనకు ప్రాధాన్యం ఉంది. చైనాదేశపు సంగీతం మనుష్యుని స్వభావంలో ఒక గుణసమత్వాన్ని, భావసమత్వాన్ని అందిస్తుందని, తద్వారా నైతిక జీవనం అలవడుతుందని చెప్పేవారు. సంగీతం వల్ల ప్రభుత్వ యంత్రాంగంలోని అధికారులకు, రాజుకూ నైతికత అలవడుతుందని, అది వారి పాలన వల్ల దేశంలో ప్రతిఫలిస్తుందని బోధించారు. సంగీతం వల్ల వ్యక్తికి నైతికత, శాంతి, పరతత్త్వ అనుభూతి కూడా లభిస్తుందని భావించేవారు. కన్ఫ్యూషియస్ హియాంక్సే(Hsiang tse) అనే విద్వాంసుని వద్ద సంగీతాన్ని అభ్యసించారు.
పేర్లు
thumb|కన్‌ఫ్యూషియస్ చిత్రం, ఇ.టి.సి.వెర్నర్ (1922) రచన "మిథ్, లెజెండ్స్ ఆఫ్ చైనా" నుండి సేకరణ.
(వడే గైల్స్ లో ఇతని పేరు కుంగ్ చియూ, అనువాదం డి.సి.లౌ).
తత్వము
150px|right|thumb| కన్‌ఫ్యూషియన్ యొక్క [[:en:Portrait painting|ఆకృతి చిత్రం టాంగ్ సామ్రాజ్యానికి చెందినది. కళాకారుడు వూ దావోజీ (680-740).]] కన్‌ఫ్యూషియానిజంను చైనీయులు ఒక మతముగా అవలంబిస్తున్నప్పటికీ, అనేకానేక సందేహాలు ఉత్పన్నమౌతున్నాయి. ఇదొక తత్వమా లేక మతమా? అని వాదోపవాదాలు జరుగుతూనే ఉన్నవి. కన్‌ఫ్యూషియానిజం లో "జన్మాంతరము" లేదు. దేవుడు లేదా దేవతల గురించి ఒక సంక్లిష్టమైన దృష్టి ఉన్నప్పటికీ, ఆధ్యాత్మికపరమైన, ఆత్మసంబంధమయిన విషయాలను ఈ తత్వము స్పృశించలేక పోవడం మతపరంగా ఒక లోటు.
బయటి లింకులు
వర్గం:తత్వశాస్త్రం వర్గం:చైనా వర్గం:తర్కశాస్త్రం వర్గం:ప్రపంచ ప్రసిద్ధులు వర్గం:క్రీ.పూ. 551 జననాలు వర్గం:క్రీ.పూ. 479 మరణాలు వర్గం:తత్వవేత్తలు వర్గం:ఈ వారం వ్యాసాలు
షేర్నీ
షేర్నీ 2021లో విడుదలైన హిందీ సినిమా. టీ సిరీస్ బ్యానర్ పై విక్రమ్ మల్హోత్రా, అమిత్ మసూర్కర్, భూషణ్ కుమార్, క్రిషణ్ కుమార్ నిర్మించిన ఈ చిత్రానికి అమిత్ మసూర్కర్ దర్శకత్వం వహించాడు. విద్యా బాలన్, శరత్ సక్సేనా, విజయ్ రాజ్, బ్రిజేంద్ర కాలా ప్రధాన పాత్రల్లో నటించిన ఈ సినిమా ట్రైల‌ర్ ను 1 జూన్ 2021న, సినిమాను 18 జూన్ 2021న అమెజాన్ ప్రైమ్ వీడియోలో విడుదలైంది.
మూలాలు
వర్గం:2021 సినిమాలు వర్గం:హిందీ సినిమా
వంగపండు
వంగపండు (ఆంగ్లం: Vangapandu) తెలుగు వారిలో కొందరి ఇంటి పేరు.
జై భీమ్
జై భీమ్‌ 2021లో విడుదలైన తెలుగు సినిమా. 2డి ఎంటర్‌టైన్‌మెంట్స్‌ బ్యానర్‌పై సూర్య, జ్యోతిక నిర్మించిన ఈ సినిమాకు కె.జ్ఞానవేల్ దర్శకత్వం వహించాడు. సూర్య, రజిషా విజయన్‌, ప్రకాశ్‌రాజ్‌, రావు రమేష్, మణికందన్ ప్రధాన పాత్రల్లో నటించిన ఈ సినిమా తమిళంలో పాటు తెలుగు, హిందీ, కన్నడ, మలయాళ భాషల్లో నవంబరు 2న అమెజాన్‌ ప్రైమ్ వీడియో ఓటీటీలో విడుదల కానుంది. జై భీమ్ టీజర్‌ను అక్టోబర్ 15న విడుదల చేసి, సినిమాను నవంబర్ 2న అమెజాన్‌ ప్రైమ్‌ వీడియో లో విడుదల చేసినారు. జస్టిస్ కె. చంద్రు నిజజీవిత కథ ఆధారంగా 2021లో 'జై భీమ్‌' ను నిర్మించారు.
కథ
ఇదొక కోర్టు డ్రామా, తప్పుడు కేసుతో పోలీసులకు చిక్కిన తన భర్త అదృశ్యం చుట్టూ ఉన్న మిస్టరీని ఛేదించడానికి ఒక గిరిజన మహిళ మరియు నీతిమంతుడైన న్యాయవాది కోర్టులో పోరాడటం
బయటి లింకులు
వర్గం:2021 తెలుగు సినిమాలు
దాసం గోపాలకృష్ణ
దాసం గోపాలకృష్ణ ప్రముఖ నాటక రచయిత, సినీ గేయ రచయిత.
జీవిత విశేషాలు
ఇతడు పశ్చిమ గోదావరి జిల్లా, గణపవరం మండలం, దాసుళ్ల కుముదవల్లి గ్రామంలో 1930, ఫిబ్రవరి 13న జన్మించాడు. ఇతని విద్యాభ్యాసం భీమవరంలో జరిగింది. బి.ఎ. చదువుకున్నాడు. నండూరి రామకృష్ణమాచార్య, అడివి బాపిరాజు మొదలైన ఉద్దండులు ఇతనికి గురువులు. ఇతనికి 1953 నుండి సినిమా రంగంతో సంబంధం ఉన్నా 1972లో పసివాని పగ సినిమాతో ప్రత్యక్షంగా సినీరంగ ప్రవేశం చేశాడు.
నాటక రంగం
ఇతడు చిల్లరకొట్టు చిట్టెమ్మ, రాగజ్వాల, చిలకా గోరింక అనే సాంఘిక నాటకాలను, పున్నమదేవి అనే చారిత్రక నాటకాన్ని రచించాడు. ఇతని చిల్లరకొట్టు చిట్టెమ్మ నాటకాన్ని చూసిన ఇతని గురువు నండూరి రామకృష్ణమాచార్య కన్యాశుల్కం నాటకం తరువాత మళ్లీ ఒక గొప్పనాటకాన్ని చూశానని ప్రశంసించాడు. ఈ నాటకంలో నటించిన రత్నకుమారి అనే నటి తరువాతి కాలంలో వాణిశ్రీ అనే పేరుతో సినిమాలలో కథానాయికగా పేరుప్రఖ్యాతులు తెచ్చుకుంది. ఈ నాటకాన్ని దాసరి నారాయణరావు అదే పేరుతో తెరకెక్కించాడు.
సినిమా రంగం
ఇతడు చిల్లరకొట్టు చిట్టెమ్మ, కుడి ఎడమైతే, మంగళ తోరణాలు, ప్రెసిడెంటు పేరమ్మ, అయినవాళ్ళు వంటి కొన్ని సినిమాలకు కథ, సంభాషణలు వ్రాసినా గీతరచయితగానే ప్రసిద్ధి చెందాడు. ఇతడు సుమారు 80 పాటలు వ్రాశాడు.
మరణం
ఇతడు 1993, మార్చి 10వ తేదీన మరణించాడు.
షాంగ్-చి అండ్ ది లెజెండ్ ఆఫ్ ది టెన్ రింగ్స్
షాంగ్-చి అండ్ ది లెజెండ్ ఆఫ్ ది టెన్ రింగ్స్ 2021 లో విడుదలైన ఇంగ్లిష్ సినిమా. ఇది మార్వెల్ కార్టూన్ పాత్ర అయిన "షాంగ్-చి" ఆధారంగా రూపొందించబడింది. దీనిని మార్వెల్ స్టూడియోస్ నిర్మించింది, వాల్ట్ డిస్నీ స్టూడియోస్ మోషన్ పిక్చర్స్ పంపిణీ చేసింది. ఈ చిత్రానికి డెస్టిన్ డేనియల్ క్రెట్టన్ దర్శకత్వం వహించాడు. ఈ చిత్రంలో సిము లియు, అక్వాఫినా, రోనీ లియోంగ్, బాలా సేన్, మెంగర్ జాంగ్ నటించారు.
కథ
పది రింగుల నాయకుడు, వెన్వో, తన వద్ద ఉన్న రింగుల శక్తితో ప్రపంచాన్ని నిర్మిస్తాడు. అతను యింగ్ లీ అనే స్త్రీని కలుస్తాడు. ఆమె డాలోకి సంరక్షకురాలు. లీ అతనితో ప్రేమలో పడి, వివాహం చేసుకుటుంది. ఆమెను వెన్వో శత్రువులు చంపుతారు. వెన్వోకి కల లో తన భార్య బ్రతికే ఉందని, ఆమె ఒక చీకటి గుహ లో బందీగా ఉన్నట్టు కనిపిస్తుంది. వెన్వో వెంటనే తన కొడుకు షాంగ్-చి, కుమార్తె జియాలింగ్‌ లను పిలిపిస్తాడు. వెన్వో భార్య చిక్కుకున్న ప్రదేశాన్ని తెరిస్తే, దానిలోని శక్తి ప్రపంచాన్ని నాశనం చేస్తుంది. అయినప్పటికీ, భార్యపై ప్రేమతో, భార్య కోసం కొడుకు తో, కూతురి తో గొడవపడి తన శక్తులతో తలుపులు తీస్తాడు. అందులోంచి వచ్చిన శక్తి అతన్ని చంపేస్తుంది. చివరికి ఆ పది రింగులు షాంగ్-చికి వెళ్తాయి.
మూలాలు
వర్గం:2021 సినిమాలు వర్గం:ఇంగ్లీష్ సినిమాలు
తాత్కాలిక భారత ప్రభుత్వం
భారత తాత్కాలిక ప్రభుత్వం అనేది 1915 డిసెంబరు 1 న కాబూల్‌లో ఏర్పాటైన తాత్కాలిక ప్రవాస భారత ప్రభుత్వం. ఈ ప్రభుత్వాన్ని మొదటి ప్రపంచ యుద్ధ సమయంలో, సెంట్రల్ పవర్స్ దేశాల మద్దతుతో భారత స్వాతంత్ర్య కమిటీ స్థాపించింది. భారత ఉద్యమం కోసం ఆఫ్ఘన్ ఎమీర్, రష్యాకు చెందిన జార్ (ఆ తరువాత బోల్షివిక్కులు), చైనా, జపాన్‌ల మద్దతును సమీకరించడమే ఈ ప్రభుత్వ ఉద్దేశం. బెర్లిన్ కమిటీ సభ్యులు, జర్మను, టర్కీ ప్రతినిధులూ పాల్గొన్న కాబూల్ సమావేశం ముగింపులో దీన్ని స్థాపించారు. తాత్కాలిక ప్రభుత్వానికి అధ్యక్షుడిగా మహేంద్ర ప్రతాప్ మౌలానా బర్కతుల్లా ప్రధాన మంత్రిగా, దేవబండీ మౌలావి ఉబైద్ అల్లా సింధీ హోం మంత్రిగా, దేవబండీ మౌలవి బషీర్ యుద్ధ మంత్రిగా, చంపక్రామన్ పిళ్లై విదేశాంగ మంత్రిగా ఈ తాత్కాలిక ప్రభుత్వం ఏర్పడిండి. ఈ ప్రభుత్వానికి ఆఫ్ఘన్ ప్రభుత్వం నుండి అంతర్గతంగా గణనీయమైన మద్దతు లభించింది. అయితే, ఎమీర్ మాత్రం బహిరంగంగా మద్దతు ప్రకటించడానికి నిరాకరించాడు. చివరికి, బ్రిటిష్ ఒత్తిడికి లొంగి 1919 లో ఈ ప్రభుత్వం ఆఫ్ఘనిస్తాన్ నుండి వైదొలగవలసి వచ్చింది.
నేపథ్యం
మొదటి ప్రపంచ యుద్ధ సమయంలో, జర్మనీ, అమెరికాల్లోని భారతీయ జాతీయవాదులు, ప్రచ్ఛన్నంగా పనిచేస్తున్న భారతీయ విప్లవకారులు, భారతదేశానికి చెందిన పాన్-ఇస్లామిస్టులూ కలిసి జర్మనీ ఆర్థిక సహాయంతో భారత జాతీయోద్యమాన్ని మరింతగా ముందుకు తిసుకువెళ్ళేందుకు ప్రయత్నించారు. బెర్లిన్-ఇండియన్ కమిటీ (1915 తర్వాత ఇది భారత స్వాతంత్ర్య కమిటీగా మారింది) బ్రిటిష్ ప్రయోజనాలకు వ్యతిరేకంగా దాడి చేసేందుకు గిరిజనులను ప్రోత్సహించడం కోసం ఇండో-ఇరానియన్ సరిహద్దు వద్దకు ఒక ఇండో-జర్మన్-టర్కిష్ బృందాన్ని పంపింది. ఈ సమయంలోనే బెర్లిన్ కమిటీ ఖైరీ సోదరులతో (అబ్దుల్ జబ్బర్ ఖైరీ, అబ్దుల్ సత్తార్ ఖైరి) కూడా టచ్‌లో ఉంది. వారు యుద్ధం ప్రారంభ సమయానికి కాన్స్టాంటినోపుల్‌లో స్థిరపడి ఉన్నారు. తరువాత 1917 లో వారు బ్రిటీష్ ప్రయోజనాలకు వ్యతిరేకంగా కాశ్మీరు లోను, వాయువ్య సరిహద్దు ప్రావిన్స్ లోనూ గిరిజనులను నడిపించే ప్రణాళికను కైజర్‌ వద్ద ప్రతిపాదించారు. దేవబండీ మౌలానా ఉబైద్ అల్లా సింధీ, మహమూద్ అల్ హసన్ (దారుల్ ఉలూమ్ దేవ్‌బంద్) నేతృత్వంలోని మరొక బృందం 1915 అక్టోబరులో భారతదేశంలోని గిరిజన ప్రాంతంలో ముస్లిం తిరుగుబాటును ప్రారంభించే ప్రణాళికలతో కాబూల్‌కు వెళ్లారు. ఇందు కోసం, ఆఫ్ఘనిస్తాన్ అమీర్ బ్రిటన్పై యుద్ధం ప్రకటించాలనీ, మహ్మద్ అల్ హసన్ జర్మనీ, టర్కీల సహాయం కోరాలనీ ఉబైద్ అల్లా ప్రతిపాదించాడు. హసన్ హిజాజ్‌కు వెళ్లాడు. ఈలోగా ఉబైద్ అల్లా, అమీర్‌తో స్నేహపూర్వక సంబంధాలు ఏర్పరచుకోగలిగాడు. కాబూల్‌లో, బ్రిటీష్‌కి వ్యతిరేకంగా ఖలీఫ్ యొక్క " జిహాద్ " లో చేరడానికి టర్కీకి వెళ్ళడానికి ముందుకొచ్చిన కొంతమంది విద్యార్థులను కలిసి ఉబైద్ అల్లా, భారతీయ స్వాతంత్ర్య ఉద్యమంపై దృష్టి పెట్టడం ద్వారానే పాన్-ఇస్లామిక ప్రయోజనాలను ముందుకు తీసుకువెళ్ళగలమని నిర్ణయించాడు.
మిషన్ టు కాబూల్
ఉబైద్ అల్లా బృందాన్ని ఇండో-జర్మన్-టర్కిష్ మిషన్ 1915 డిసెంబరులో కాబూల్‌కు కలుసుకుంది. ఆస్కార్ వాన్ నైడర్‌మేయర్ నేతృత్వంలో, రాజా మహేంద్ర ప్రతాప్ నామమాత్రపు నేతృత్వంలోని ఆ బృందంలో కాబూల్‌లోని జర్మనీ దౌత్య ప్రతినిధి అయిన వెర్నర్ ఒట్టో వాన్ హెంటిగ్, బర్కతుల్లా, చంపకరామన్ పిళ్లై, బెర్లిన్ గ్రూపులోని ఇతర ప్రముఖ జాతీయవాదులు సభ్యులుగా ఉన్నారు. ఈ మిషన్, భారతీయ ఉద్యమ సభ్యులను భారతదేశ సరిహద్దుకు తీసుకురావడంతో పాటు, కైసర్, ఎన్‌వర్ పాషా, ఈజిప్ట్ నుండి స్థానభ్రంశం చెందిన ఖేదీవ్, అబ్బాస్ హిల్మీ లు ప్రతాప్ మిషన్‌కు తెలిపిన మద్దతును తీసుకువచ్చారు. అమీర్‌ను భారతదేశానికి వ్యతిరేకంగా నడవమని ఆహ్వానించారు. మిషన్ యొక్క తక్షణ లక్ష్యాలు - ఆఫ్ఘన్ అమీర్‌ను బ్రిటిష్ ఇండియాపై దండెత్తేందుకు ప్రోత్సహించడం, ఆఫ్ఘనిస్తాన్‌ దేశం గుండా స్వేచ్ఛగా వెళ్ళగలిగే హక్కును ఆఫ్ఘన్ ప్రభుత్వం నుండి పొందడం.
ఆ సమయంలో ప్రతిపాదనలకు అనుకూలత గాని, వ్యతిరేకత గానీ చెప్పేందుకు అమీర్ నిరాకరించినప్పటికీ, అతని సోదరుడు నస్రుల్లా ఖాన్, అతని కుమారులు ఇనాయతుల్లా ఖాన్, అమానుల్లా ఖాన్, మత నాయకులు, గిరిజనులతో సహా అమీర్ యొక్క తక్షణ, సన్నిహిత రాజకీయ, మతపరమైన సలహా బృందాల సభ్యులూ మిషన్ ప్రతిపాదనలకు మద్దతు తెలిపారు. ఆఫ్ఘనిస్తాన్ లోని అత్యంత ప్రభావవంతమైన వార్తాపత్రిక, సిరాజ్ అల్-అక్బర్‌ కూడా మద్దతు నిచ్చింది. దీని ఎడిటర్ మహమూద్ తార్జీ 1916 ప్రారంభంలో బర్కతుల్లాను అధికారిక ఎడిటర్‌గా తీసుకున్నాడు. ఆ పత్రికలో టార్జీ రాజా మహేంద్ర ప్రతాప్ రాసిన అనేక ఉద్రేకపూరిత కథనాలను వరుస కథనాలుగా ప్రచురించారు. అలాగే బ్రిటిష్ వ్యతిరేక, కేంద్ర రాజ్యాలకు అనుకూల కథనాలు, ప్రచారాలను ప్రచురించారు. 1916 మే నాటికి ఆ పత్రిక కాపీలను అడ్డగించేంత తీవ్రంగా బ్రిటిషు ప్రభుత్వం దాని ప్రచురణలను పరిగణించింది. మరింత కృషి చేసిన తరువాత, 1916 లో కాబూల్‌లో భారత తాత్కాలిక ప్రభుత్వాన్ని స్థాపించారు.
తాత్కాలిక ప్రభుత్వ ఏర్పాటు
అమీర్ మద్దతుపై ఆశలు దాదాపు లేనప్పటికీ, తమ ఉద్దేశాన్ని, భావనలనూ నొక్కిచెప్పడం కోసం 1916 ప్రారంభంలో భారత తాత్కాలిక ప్రభుత్వాన్ని ఏర్పాటు చేసారు. రాజా మహేంద్ర ప్రతాప్ అధ్యక్షుడిగా, బర్కతుల్లా ప్రధాన మంత్రిగా, శిబ్‌నాథ్ బెనర్జీ, ఉబైద్ అల్ సింధీ మంత్రులుగా, మౌలవి బషీర్ యుద్ధ మంత్రిగా, చంపకరామన్ పిళ్లై విదేశాంగ మంత్రిగా పదవులు స్వీకరించారు. జారిస్ట్ రష్యా, రిపబ్లికన్ చైనా, జపాన్ నుండి మద్దతు పొందడానికి ఈ ప్రభుత్వం ప్రయత్నించింది. బ్రిటన్‌కు వ్యతిరేకంగా జిహాద్‌ను ప్రకటిస్తూ గాలిబ్ పాషా నుండి మద్దతు పొందింది.
1917 లో రష్యాలో ఫిబ్రవరి విప్లవం తరువాత, ప్రతాప్ ప్రభుత్వం కొత్త సోవియట్ ప్రభుత్వంతో సంబంధాలు పెట్టుకున్నట్లు తెలిసింది. 1918 లో, మహేంద్ర ప్రతాప్ బెట్రోలిన్‌లో కైసర్‌ని కలిసాడు. అంతకు ముందు, పెట్రోగ్రాడ్‌లో లియోన్ ట్రాట్స్కీ ని కూడా కలుసుకున్నాడు. బ్రిటిషు ఇండియాకు వ్యతిరేకంగా ఉద్యమించాలని అతడు వారిద్దరినీ కోరాడు. బ్రిటిషు వారి ఒత్తిడితో, ఆఫ్ఘన్లు ఈ ప్రభుత్వానికి సహకారం ఉపసంహరించుకున్నారు. దంతో ఈ ప్రభుత్వానికి మూతపడింది. అయితే, ఈ ప్రభుత్వం, ఆ సమయంలో జర్మన్లు ఈ ప్రభుత్వానికి ఇచ్చిన సమర్థనలు దేశంలోని రాజకీయ, సామాజిక పరిస్థితులపై తీవ్ర ప్రభావం చూపాయి. ఇది ఒక రాజకీయ మార్పుకు దారితీసి, 1919 లో హబీబుల్లా హత్యతో ముగింపుకు చేరింది. మూందు నస్రుల్లాకు ఆ తరువాత అమానుల్లాకు అధికారం బదిలీ అయింది. ఇది మూడవ ఆంగ్లో-ఆఫ్ఘన్ యుద్ధానికి దారితీసి చివరికి ఆఫ్ఘనిస్తాన్‌కు స్వాతంత్ర్యం చేకూరింది.
వారు విదేశీ శక్తులతో సంబంధాలు ఏర్పరచుకోవడానికి ప్రయత్నించారు. " (కెర్, పి 305). కాబూల్‌లో, సిరాజ్-ఉల్-అక్బర్ 1916 మే 4 సంచికలో ప్రభుత్వ ఉద్దేశాల గురించి రాజా మహేంద్ర ప్రతాప్ రాసిన వ్యాసం ప్రచురించింది. అందులో అతను ఇలా పేర్కొన్నాడు: “... కైజర్ స్వయంగా నాకు దర్శనమిచ్చాడు. తదనంతరం, ఇంపీరియల్ జర్మన్ ప్రభుత్వంతో భారతదేశం, ఆసియా సమస్యను సరిదిద్దుకుని, వారి నుండి అవసరమైన గుర్తింపును పొందాక, నేను తూర్పు దిశగా ప్రయాణం ప్రారంభించాను. నేను ఈజిప్ట్ ఖేదీవ్‌తో, టర్కీ యువరాజులు, మంత్రులతో, అలాగే ప్రఖ్యాత ఎన్‌వర్ పాషాతో, పవిత్ర ఖలీఫ్, సుల్తాన్-ఉల్-మువాజిమ్‌తో సంప్రదింపులు జరిపాను. నేను భారతదేశపు అంశాన్ని ఒట్టోమన్ ప్రభుత్వంతో చర్చించాను వారి నుండి అవసరమైన గుర్తింపును కూడా అందుకున్నాను. జర్మని టర్కీ అధికారులు, మౌల్వీ బరాకతుల్లా సాహిబ్ నాకు సహాయకంగా నాతో వచ్చారు; వారు ఇప్పటికీ నాతోనే ఉన్నారు. " బ్రిటిషు వారి ఒత్తిడితో ఆఫ్ఘన్ ప్రభుత్వం తన సహాయాన్ని ఉపసంహరించుకుంది. మిషన్ను మూసివేయించింది
ప్రభావం
హిందూ -జర్మన్ కుట్ర ద్వారా ఎదురైన ముప్పు భారతదేశంలో రాజకీయ పురోగతిని ప్రభావితం చేసిందని చాలా మంది చరిత్రకారులు సూచించారు. ప్రత్యేకించి, భారతదేశానికి ప్రక్కనే ఉన్న ఆఫ్ఘనిస్తాన్‌లో ప్రతాప్ ప్రభుత్వం ఉండటం, బోల్షివిక్ రష్యా నుండి ఎదురౌతుందని భావించిన ముప్పు, బోల్షివిక్ సహాయం కోరుతూ ప్రతాప్ తాత్కాలిక ప్రభుత్వం చేసిన ప్రయత్నాలు భారతదేశంలో బ్రిటిషు స్థిరత్వానికి గణనీయమైన ముప్పుగా నిర్ధారించబడ్డాయి.
1917 లో మోంటాగు -చెమ్స్‌ఫోర్డ్ సంస్కరణలు భారత ఉపఖండంలో మొదటి దశ రాజకీయ సంస్కరణలను ప్రారంభించగా, రౌలట్ కమిటీ (సిడ్నీ రౌలట్, ఇంగ్లీష్ జడ్జి అధ్యక్షతన) అనే "రాజద్రోహ కమిటీ" 1918 లో జర్మనీ, బెర్లిన్ కమిటీ, ప్రతాప్ ప్రభుత్వం (వీరిని ఆఫ్ఘనిస్తాన్‌లో జర్మన్ ఏజెంట్లు అని అభివర్ణించింది), భారతదేశంలో, ముఖ్యంగా పంజాబ్, బెంగాల్‌ల లోని మిలిటెంట్ ఉద్యమాల మధ్య ఉన్న సంబంధాలను అంచనా వేసింది. బోల్షెవిక్ ప్రమేయానికి ఆధారాలేమీ ఈ కమిటీకి కనిపించలేదు. కానీ జర్మనీ లింకు ఖచ్చితంగా ఉందని మాత్రం నిర్ధారించింది. కమిటీ సిఫారసులపై ఆధారపడి బ్రిటిషు ప్రభుత్వం, పంజాబ్, బెంగాల్‌లో ఎదురైన ముప్పుకు ప్రతిస్పందనగా భారత రక్షణ చట్టం 1915 కు పొడిగింపుగా రౌలత్ చట్టాన్ని అమలు చేసింది.
ఆఫ్ఘనిస్తాన్‌లో ఈ మిషన్, వేగవంతమైన విప్లవ, ప్రగతిశీల రాజకీయ ప్రక్రియకు, సంస్కరణ ఉద్యమానికి ఉత్ప్రేరకంగా పనిచేసింది. ఇది 1919 లో అమీర్ హబీబుల్లా ఖాన్ హత్యకు, నస్రుల్లా ఖాన్ ఖైదుకూ, ఆ తరువాత అమానుల్లా ఖాన్ గద్దెనెక్కడానికీ ఆ వెంటనే మూడవ ఆంగ్లో-ఆఫ్ఘన్ యుద్ధానికీ దారితీసింది.
మూలాలు
వర్గం:భారత స్వాతంత్ర్యోద్యమం వర్గం:భారత స్వాతంత్ర్య విప్లవోద్యమం వర్గం:భారత స్వాతంత్ర్యోద్యమంలో పాల్గొన్న ప్రవాస భారతీయ సంస్థలు
త్రికము
త్రికము లేదా త్రికాస్థి (Sacrum) వెన్నెముకలోని భాగము. త్రికము, కోకిక్స్ వెన్నెముక  ‌లోని ఇతర ఎముకలకు భిన్నంగా ఉంటాయి. దీనిని సక్రాల్ వెన్నుపూస లేదా సాక్రల్ వెన్నెముక (ఎస్ 1) అని పిలుస్తారు, ఇది పెద్ద, చదునైన త్రిభుజాకార ఆకారపు ఎముక, ఇది తుంటి ఎముకల మధ్య గూడు కట్టుకొని చివరి కటి వెన్నుపూస (ఎల్ 5) క్రింద ఉంచబడుతుంది, టెయిల్‌బోన్ అని పిలువబడే కోకిక్స్ సాక్రం క్రింద ఉంది. త్రికము, కోకిక్స్ చిన్న ఎముకలతో కూడి ఉంటాయి, ఇవి 30 ఏళ్ళ వయస్సులో కలిసిపోతాయి తదుపరి ఘన ఎముక ద్రవ్యరాశిగా పెరుగుతాయి. సాక్రమ్ 5 ఫ్యూజ్డ్ వెన్నుపూస (S1-S5), 3 నుండి 5 చిన్న ఎముకల నీర్మాణం లో   తయారవుతుంది. ఈ రెండు నిర్మాణాలు బరువు మోయడం, నడక, నిలబడటం, కూర్చోవడం వంటి పనులకు  పని చేస్తాయి. త్రికము కుడి, ఎడమ ఇలియాక్ ఎముకల  మధ్య  ఉంటుంది, కటి వెనుక భాగాన్ని ఏర్పరుస్తుంది. త్రికము, కోకిక్స్ , 2 సాక్రోలియాక్ కీళ్ళతో పాటు కటి వలయాన్ని ఏర్పాటు  చేస్తుంది. త్రికము (ఎస్ 1) పైభాగం చివరి కటి వెన్నుపూస (ఎల్ 5) లో  కలిసి లంబోసాక్రాల్ వెన్నెముకను  ఏర్పరుస్తుంది. S1 L5 లో చేరిన చోట లంబోసాక్రల్ వక్రతలు ఏర్పడటానికి సహాయపడుతుంది. లార్డోసిస్ కొన్నిసార్లు స్పాండిలోలిస్తేసిస్‌ తో స్వేబ్యాక్‌కు కారణమవుతుంది.లార్డోసిస్ కోల్పోవడం వెన్నెముక అసమతుల్యతకు కారణమవుతుంది, ఫ్లాట్‌బ్యాక్ సిండ్రోమ్‌కు దారితీస్తుంది
చరిత్ర
త్రికము యొక్క పూర్వ, పృష్ఠ ఉపరితలాలు రెండూ చాలా తక్కువ, అవయవ, వెనుక కండరాలకు మూల బిందువులుగా పనిచేస్తాయి. వాటిని పూర్వ ఉపరితలంతో సంబంధం ఉన్న వాటికి, పృష్ఠ ఉపరితలంతో సంబంధం ఉన్న వాటికి విభజించవచ్చు. పూర్వ ఉపరితలం లో కటి ఉపరితలం యొక్క S2 - S4 స్థాయి నుండి ఉద్భవించింది. ఎముక యొక్క ట్రోచాన్టర్ వద్ద దాని కలయిక  కారణంగా, ఇది బాహ్యంగా తిప్పడం, అపహరించడం, విస్తరించడం  ఉమ్మడిని స్థిరీకరించగలదు. దిగువ త్రికము  మీద కోకిజియస్ కండరాల చొప్పిస్తుంది. ఇది కటి కుహరం యొక్క విషయాలకు,యు కోకిక్స్‌తో దాని అనుబంధం కారణంగా, ఎముకను వంచుతుంది. ఇలియాకస్ - ఇది ప్రధానంగా ఇలియాక్ ఫోసా నుండి ఉత్పన్నమైనప్పటికీ, ఇది  త్రికము  యొక్క అలా వద్ద ఉద్భవించే  గా  ఉంది. ఎముక యొక్క తక్కువ అనుబంధం డ్లు వద్ద తొడను వంచుటకు  స్థిరీకరించడానికి అనుమతిస్తుంది. పృష్ఠ ఉపరితలం లో త్రికము  నుండి ఉత్పన్నమయ్యే లోతైన కండరం. ఈ కండరం ఉన్నతమైన వెన్నుపూస యొక్క విలోమ ప్రక్రియలకు జతచేయబడుతుంది, అందువల్ల వెన్నెముకను స్థిరీకరించడంలో సహాయపడుతుంది
స్పాండిలోలిస్తేసిస్ అనేది ఒక వెన్నుపూస మరొకదానిపై జారడం, సాధారణంగా S1 పై L5 ఆ ఉమ్మడిపై తీవ్రమైన ఒత్తిడి ఫలితంగా జారడానికి ఐదు వేర్వేరు కారణాలు ఉన్నాయి, డైస్ప్లాస్టిక్ స్పాండిలోలిస్తేసిస్,ఇస్త్మిక్ స్పాండిలోలిస్తేసిస్, డీజెనరేటివ్ స్పాండిలోలిస్తేసిస్,పాథాలజిక్ స్పాండిలోలిస్తేసిస్తుం అవరోధం కారణంగా   త్రికము  మీద ఉంచిన  బరువు  కారణంగా, త్రికము సరైన రీతిలో  పనిచేయకపోవడం జరుగుతుంది
మూలాలు
వర్గం:శరీర నిర్మాణ శాస్త్రము వర్గం:ఎముకలు
మోలీ ఫిష్
రకాలు
ఒక ఆడ మిల్లీ చేప, ~ 4 సంవత్సరాలు. శతాబ్దాలుగా సెలెక్టివ్ బ్రీడింగ్ అనేక రంగు వైవిధ్యాలు, వివిధ శరీర ఆకృతులను ఉత్పత్తి చేసింది.
స్వల్ప-ఫిన్డ్ మోల్లీ లేదా మోల్లీ మోలీ : అవి తాజా నీటి ప్రవాహాలు, మెక్సికో యొక్క తీర ఉప్పు, సముద్ర జలాలలో నివసిస్తాయి. అడవి రకం చేపల రంగులో నిగూఢమైన, వెండిలా ఉంటాయి. మోలీ ఎన్నో పోసినీ జాతులు, ముఖ్యంగా సెయిల్ఫిన్ మోలీతో సారవంతమైన హైబ్రిడ్లను ఉత్పత్తి చేయగలడు. గోధుమ, ఆకుపచ్చ రంగులతో సంక్లిష్టంగా ఉన్న ఒక సాదా వెండి రంగుని కలిగి ఉన్న కారణంగా అడవి రూపం చాలా అరుదుగా ఉంచబడుతుంది. బ్లాక్ మోలీ : ఇది నల్లజాతీయులుగా ఉన్న మెలనిస్టిక్ జాతి. ఇది బాగా ప్రసిద్ధి చెందిన అక్వేరియం చేపలలో ఒకటి, గుప్పీలుగా ఉంచుకోవడం, ఫలవంతమైనది సులభం. వైట్ మోలీ : ఎ తెల్ల రంగు మోలీ. గోల్డెన్ మోలీ : "24 కారత్ " అనే మారుపేరు.
సూచనలు
వికీమీడియా కామన్స్ లో పోసిలియా స్పెనప్లకు సంబంధించిన మీడియా ఉంది. వికీపీడియాలో పోసిలియా స్పెనప్లకు సంబంధించిన సమాచారం ఉంది "పొసిసియ స్పెనోప్స్". ఇంటిగ్రేటెడ్ టాక్సోనమిక్ ఇన్ఫర్మేషన్ సిస్టం. 30 జనవరి 2006 న తిరిగి పొందబడింది. ఫ్రోసెస్, రైనర్, పాలీ, డానియెల్, eds. (2005). ఫిష్బేస్లో " పొసిసియ స్పెనోప్స్ ". 10 2005 వెర్షన్.
మూలాలు
వర్గం:చేపలు
జాగరణము
జాగరణము అనగా ప్రకృతిలో నిద్రాణమైయున్న శివశక్తి ని, శివపూజా భజన లీలా శ్రవణాదులతో మేల్కొలిపి, తాను శివుడై, సర్వమును శివస్వరూపముగా భావించి, దర్శించుటయే నిజమైన జాగరణము. అప్పుడు శివపూజలో సాయుజ్యము, శివభజనలో సామీప్యము, శివభక్తులతో కూడి, శివ విషయములు ప్రసంగించుటలో సలోక్యము, శివధ్యానములో సారూప్యము సిద్ధించునని ఆదిశంకరాచార్యులు మాట ప్రత్యక్ష సత్యమగును. ఈ నాలుగింటిని శివరాత్రి నాడు ప్రత్యక్షముగా సాధించుటయే శివరాత్రి జాగరణము.
వర్గం:ఆధ్యాత్మికం
శ్రేష్ఠ్ మూవీస్
శ్రేష్ఠ్ మూవీస్, తెలుగు సినీ నిర్మాణ, పంపిణీ సంస్థ. ఇది నటుడు నితిన్ కుటుంబానికి చెందిన సంస్థ. దీనిని నితిన్, అతని తండ్రి సుధాకర్ రెడ్డి, సోదరి నిఖితారెడ్డి స్థాపించారు. ఈ సంస్థ ఇష్క్, గుండెజారి గల్లంతయ్యిందే, చిన్నదాన నీ కోసం, అఖిల్ వంటి సినిమాలను నిర్మించింది. సూర్య నటించిన 24 సినిమా తెలుగు హక్కులను పొందింది.
కూరేశులు
కూరేశుడు లేదా కూరేశులు విశిష్టాద్వైత సిద్ధాంత ప్రవర్తకుల్లో ప్రముఖులుగా పేరొందిన రామానుజుల శిష్యులలో సర్వప్రథములు. వీరు కంచి సమీపంలోని కూర అనే గ్రామంలో సా.శ.1008 సంవత్సరంలో పుష్యమాసం హస్తా నక్షత్రంలో అనంతభట్టార్యులకు కుమారులుగా అవతరించారు. అనంతభట్టాచార్యులు కూర గ్రామాధిపతి, గొప్ప సంపన్నులు. కూరేశులు బాల్యదశలోనే తన ప్రతిభా విశేషాన్ని వ్యక్తం చేసి కాలక్రమేణా పెద్దవాడై, సకల విద్యలను అనతికాలంలోనే అభ్యసించారు. వ్యాకరణ శాస్త్రంలో వీరికి గల విశేష పాండిత్యం వల్ల 'నడయాడుమ్ పతంజలి' (నడిచే పతంజలి) అనే బిరుదు వచ్చింది. తండ్రి తదనంతరం కూర గ్రామాధిపత్యాన్ని చక్కగా నిర్వహిస్తున్న ఆయన ఆండాళ్ అనే బ్రాహ్మణ కన్యను వివాహం చేసుకున్నారు. కూరేశులకు క్రమంగా ఇహలోక సుఖాలపై వైరాగ్యం ఎక్కువై అపారమైన ఐశ్వర్యాన్ని, అధికారాన్ని తృణప్రాయంగా త్యజించి, సతీమణితో కలసి శ్రీరంగాన్ని చేరి, అక్కడ శ్రీరామానుజాచార్యులను ఆశ్రయించి వారి అంతరంగ శిష్యులైనారు.
మూలాలు
వర్గం:1008 జననాలు
వరుణ్ డాక్టర్
వరుణ్‌ డాక్టర్‌ 2021లో తెలుగులో విడుదల కానున్న మెడికల్‌ క్రైమ్‌ థ్రిల్లర్‌ సినిమా. శివ కార్తికేయన్‌ ప్రొడక్షన్స్, గంగా ఎంట‌ర్‌టైన్‌మెంట్స్ బ్యానర్ పై శివ కార్తికేయన్‌, కోటపాడి జె. రాజేష్ నిర్మించిన ఈ సినిమాకు నీల్సన్‌ దిలీప్‌ కుమార్‌ దర్శకత్వం వహించాడు. శివ కార్తికేయన్‌, ప్రియాంక అరుళ్‌ మోహన్‌, యోగి బాబు, మిలింద్ సోమన్ ప్రధాన పాత్రల్లో నటించిన ఈ సినిమా అక్టోబర్ 9న విడుదలైంది.
మూలాలు
వర్గం:2021 తెలుగు సినిమాలు
మన్నెగూడ (పైగా)
మన్నెగూడ (పైగా) తెలంగాణ రాష్ట్రం, వికారాబాదు జిల్లా, పూడూర్‌ మండలంలోని గ్రామం.
ఇది మండల కేంద్రమైన పూడూర్‌ నుండి 7 కి. మీ. దూరం లోను, సమీప పట్టణమైన వికారాబాద్ నుండి 10 కి. మీ. దూరంలోనూ ఉంది. 2016 లో చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత రంగారెడ్డి జిల్లా లోని ఇదే మండలంలో ఉండేది.
గణాంకాలు
2011 భారత జనగణన గణాంకాల ప్రకారం ఈ గ్రామం 15 ఇళ్లతో, 57 జనాభాతో 126 హెక్టార్లలో విస్తరించి ఉంది. గ్రామంలో మగవారి సంఖ్య 31, ఆడవారి సంఖ్య 26. షెడ్యూల్డ్ కులాల సంఖ్య 0 కాగా షెడ్యూల్డ్ తెగల సంఖ్య 57. గ్రామం యొక్క జనగణన లొకేషన్ కోడ్ 574662 .పిన్ కోడ్: 501501.
ప్రభుత్వ వైద్య సౌకర్యం
సమీప ప్రాథమిక ఆరోగ్య ఉప కేంద్రం గ్రామం నుండి 5 కి.మీ. లోపు దూరంలో ఉంది. పశు వైద్యశాల గ్రామం నుండి 5 కి.మీ. లోపు దూరంలో ఉంది. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, టి. బి వైద్యశాల గ్రామం నుండి 5 నుండి 10 కి.మీ. దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, సంచార వైద్య శాల, కుటుంబ సంక్షేమ కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. మాతా శిశు సంరక్షణ కేంద్రం గ్రామం నుండి 10 కి.మీ. కంటే ఎక్కువ దూరంలో ఉంది.
తాగు నీరు
గ్రామంలో కుళాయిల ద్వారా శుద్ధి చేయని నీరు సరఫరా అవుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.
పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
సబ్ పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 నుండి 10 కి.మీ. దూరంలో ఉన్నాయి. మొబైల్ ఫోన్ ఉంది. పబ్లిక్ ఫోన్ ఆఫీసు గ్రామానికి 5 కి.మీ. లోపు దూరంలో ఉంది. లాండ్ లైన్ టెలిఫోన్, ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి.
ప్రభుత్వ రవాణా సంస్థ బస్సు సౌకర్యం గ్రామానికి 5 కి.మీ. లోపు దూరంలో ఉంది. ప్రైవేటు బస్సు సౌకర్యం, రైల్వే స్టేషన్, ఆటో సౌకర్యం, ట్రాక్టరు సౌకర్యం మొదలైనవి గ్రామానికి 5 నుండి 10 కి.మీ. దూరంలో ఉన్నాయి.వికారాబాద్ నుండి రోడ్దు రవాణా సౌకర్యం ఉంది. రైల్వేస్టేస్ధన్; వికారాబాద్ ప్రధాన రైల్వేస్టేషన్: హైదరాబాద్ 62 కి.మీ
రాష్ట్ర రహదారి గ్రామం గుండా పోతోంది. ప్రధాన జిల్లా రహదారి, జిల్లా రహదారి గ్రామం నుండి 5 కి.మీ. లోపు దూరంలో ఉన్నాయి. జాతీయ రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం ఉంది. పౌర సరఫరాల వ్యవస్థ దుకాణం గ్రామం నుండి 5 కి.మీ. లోపు దూరంలో ఉంది. ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 5 నుండి 10 కి.మీ. దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, ఇతర పోషకాహార కేంద్రాలు ఉన్నాయి. గ్రామంలో వార్తాపత్రిక పంపిణీ జరుగుతుంది. ఉన్నాయి. అంగన్ వాడీ కేంద్రం, ఆశా కార్యకర్త గ్రామం నుండి 5 కి.మీ. లోపు దూరంలో ఉన్నాయి. అసెంబ్లీ పోలింగ్ స్టేషన్, జనన మరణాల నమోదు కార్యాలయం గ్రామం నుండి 5 కి.మీ.లోపు దూరంలో ఉన్నాయి. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 5 నుండి 10 కి.మీ. దూరంలో ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది.
భూమి వినియోగం
మన్నెగూడ (పైగా)లో భూ వినియోగం కింది విధంగా ఉంది:
నీటిపారుదల సౌకర్యాలు
మన్నెగూడ (పైగా)లో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
మన్నెగూడ (పైగా)లో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి, కూరగాయలు, పూలు
మూలాలు
వర్గం:పూడూర్‌ మండలంలోని గ్రామాలు
విలువిద్య
బ్రెజిల్ క్రీడలలో విలుకాడు.|thumb|300px విలువిద్య లేదా ధనుర్విద్య : (ఆంగ్లం : Archery), అతిప్రాచీన క్రీడ. నవీన కాలంలో ఒలింపిక్ క్రీడలు, ఆసియా క్రీడలలో గుర్తించబడింది.
బిపిఒ
బిపిఒ పూర్తి పేరు బిజినెస్ ప్రాసెస్ ఔట్సోర్సింగ్ (BPO). దీని అర్థం వ్యాపార పద్ధతులను పొరుగు సేవల రూపంలో నిర్వహించడం. ప్రతి సంస్థకి రకరకాల వ్యక్తులు, (ఉద్యోగస్థులు, అమ్నకం దారులు, కొనుగోలు దారులు, మదుపరులు, వాటాదారులు..), ప్రభుత్వము, ఇతర సంస్థలతో సంబంధం వుంటుంది. వీరితో లావాదేవీలు జరపడానికి, స్వంత ఉద్యోగులు నియమించుకోకుండా, పొరుగు సేవల సంస్థలతో ఒప్పందం చేసుకోవడమే బిపిఒ. చాలా లావాదేవీలు ముఖాముఖిగా కాక, ఫోను ద్వారా చేయవచ్చు, అందుకనే వీటిని కాల్ సెంటర్లు అనికూడా అంటారు. ఇవి ఐటి ఆధారంగా పనిచేస్తాయి కాబట్టి ఐటిఇఎస్ అని కూడా అంటారు.
విలువిద్య
చరిత్ర
ఒకనాడు దేదీప్య మానంగా వెలిగి పోయిన విలువిద్యా ప్రదర్శనలు ఈనాడు మచ్చుకు కూడా కనిపించడంలేదు. ఆదిమ మానవుడు అడవులలో జీవించిన కాలం నుంచీ, ఆయా కాలాల్లో ఆయాజాతుల పరిణామాల్లో, రామాయణ భారత భాగవత కథలలో, జానపద కథలలో ఎక్కడ చూచినా, ధనుర్విద్యా ప్రదర్శనాలుగా పిలువ బడుతున్న విలువిద్యా ప్రదర్శనలు, నాటి ఆంధ్ర దేశంలో అన్ని కళల తోపాటు ఈ ప్రదర్శనలు కూడా ఎంతో ప్రాముఖ్యం వహించాయి.
బిపిఒ
ఉద్యోగాల పరిమాణం
2008 లో ప్రకటించిన నాస్కామ్ -ఎవరెస్ట్ బిపిఒ స్టడీ : రోడ్ మాప్ 2012 ప్రకారం, బిపిఒ పరిశ్రమ 7,00,000 మంది ఉద్యోగులతో $10.9 బిలియన్లు ఎగుమతుల ఆదాయం కలిగివుంది. $26–29 బిలియన్లు మొత్తము మార్కెట్ 35% పెరుగుతున్నది. ప్రధానంగా కొనుగోలుదారు సంపర్కం, సహాయం, ఆర్థిక, గణాంక సేవలు, తక్కువ స్థాయిలో మానవ వనరులు, కొనుగోలు సేవలు, జ్ఞాన సేవలు, ఇవన్నీకలిస్తే భాగం 70 శాతంగా ఉంది. 25 దేశాల్లోని 75 నగరాల నుండి భారత బిపిఒ సంస్థలు పనిచేస్తున్నాయి. భారతదేశంలో 30 నగరాలలో (రెండవ, మూడవ నగరాలు కూడా) సంస్థలు పనిచేస్తున్నాయి. ఆంధ్ర ప్రదేశ్ లో 2008-09 లో రు. 32,509 కోట్ల ఐటి ఎగుమతులలో, 55శాతం ఐటి సేవలు, 20 శాతం బిపిఒ,25శాతం, ఎంటర్ప్రైజ్ అప్లికేషన్స్, ఇతరాలుగా ఉన్నాయి.
ఉద్యోగ రకాలు
ఇవి రెండు రకాలు.
విలువిద్య
విలువిద్యలో పురాణ పురుషులు
పురాణ యుగపు కథానాయకుల నుండీ, ప్రతి నాయకులూ, రాజాధి రాజులు మొదలు, సామాన్య పౌరులూ, అందరూ విలువిద్యను నేర్చిన వారే, అందరికీ నేర్పిన వారే. ఆదిమ అడవి జాతులుగా పిలువబడి ఈ నాటికీ అడవుల్లో నివసించే గిరిజన జాతుల వరకూ అందరూ విల్లు పట్టీ ఆరితేరిన వారే. ద్రుపదుని కొలువులో మత్స్య యంత్రాన్ని కొట్టిన అర్జునుడు, శివధనుస్సును విరిచి సీతను పెళ్ళాడిన రాముడూ, రామలక్ష్మణులు విశ్వామిత్రుని వద్ద విలువిద్యను నేర్చిన వారే, విలువిద్యను నేర్చిన రాముడు రాక్షసులైన మారీచు సుభాహులను, మాయ లేడిని, చెట్టు చాటునుండి వాలినీ చివరికి రావణునీ వధించింది విలువిద్య తోనే. రామ రావణ యుద్ధం ముగిసింది మారణాస్త్రాలతోనే. ద్రోణాచార్యుల వద్ద కౌరవ పాండవులందరూ విలువిద్యను నేర్చిన వారే అందరూ విల్లును పట్టి ఒకరి నొకరు వధించు కున్న వారే. విలువిద్య లోనే గురువును మించిన శిష్యుడనిపించు కున్నాడు ఏకలవ్యుడు. ఒక్క మాటలో చెప్పాలంటే మన్యం విప్లవ వీరుడు అల్లూరి సీతారామరాజు బ్రిటిష్ ప్రభుత్వాన్ని తన విల్లుతో, విల్లంబుల సైన్యంతో, గడగడ లాడించి తుపాకులకు ఎదురు నిల్చి, విల్లుతో ఎందరినో హత మార్చాడు.
బిపిఒ
ప్రారంభ స్థాయిలో నియామక పద్దతి
ఇంటర్ లేదా, ఎదైనా డిగ్రీ, వుండి, ఇంగ్లీషు, ఇతర భాషల ఉచ్ఛారణ, వాక్చాతుర్యం వున్నవారు ఈ రంగంలో ఉపాధి పొందటానికి అర్హులు. ప్రారంభ జీతం 6000. (2009 లో) 45 లేక 90 రోజుల శిక్షణతో ఉద్యోగం సంపాదించవచ్చు. ఈ శిక్షణలో ప్రధానంగా వాక్చాతుర్యం, కాల్ సెంటర్ సాంకేతికాలు, ఉచ్ఛారణ తటస్థీకరణ, వ్యక్తిత్వ నైపుణ్యాలు అంశాలు వుంటాయి.
విలువిద్య
కనుమరుగౌతున్న కళ
ఇలా చెప్పుకుంటూ పోతే ఏ దేశ చరిత్రలో చూచినా మందు గుండూ, మారణాయుదాలు లేని నాడూ, అందరూ విల్లును బట్టి ఆహారాన్ని సంపాదించుకున్న వారే. విల్లుతో విరోదుల్ని, ఎదుర్కొన్న వారే. తుపాకి పట్టిన వారికి ప్రప్రథంమంగా గురి చూసి కొట్టడం నేర్పింది విల్లే. అలాటి విలువిద్య నాగరిక ప్రపంచంలో నానాటికీ కనుమరుగై పోయింది. కేవలం వైరుల నెదిరించ టానికే కాకుండా, అదొక నైపుణ్యం గల ఉత్తమ కళారూపంగా కూడా అభివృద్ధి చెందింది. ఈ నాటికీ కోయలు, చెంచులు, సవరలు, జారాలు, కొండ రెడ్లు, గోడులు మొదలైన అడవి జాతులకు చెందిన విలుకాండ్రు పేరు చెప్పి ఒక్క దెబ్బతో అనుకున్న లక్ష్యాన్ని సాధిస్తున్నారు.
బిపిఒ
ఉపాధికి శిక్షణ, తోడ్పాటు
ఉద్యోగ కల్పన, మార్కెటింగ్ మిషన్ ( EGGM) గ్రామీణ ప్రాంతాలలోని స్వయం సహాయ బృందాల కుటుంబాలలోని యువతకి, ప్రైవేటు భాగస్వాములతో శిక్షణ ఏర్పాటు చేసి, బిపిఒ, రిటైల్ రంగంలో ఉపాధికి తోడ్పడుతున్నది. 2005-2008 లో 15000 మందికి శిక్షణ ఇవ్వగా వారిలో 80 శాతం మంది ఉపాధి పొందారు.
విలువిద్య
ఆనాటి ఆదరణ
ఒక నాడు ఈ విలువిద్యను ఆహారం కోసం జంతువులను వేటాడే సాధనంగా కాక నైపుణ్యంతో కూడిన కళగా తీర్చి దిద్దారు. ఈ నాతికీ ఈ కళ జాతీయంగానూ, అంతర్జాతీయం గానూ క్రిడల పోటీలలోనూ ప్రవేశ పెట్టారు. అధునిక ప్రపంచంలో, ప్రపంచ వ్వాత్పంగా ఈ విలువిద్య ఈ నాటికీ ఎంతో ప్రఖ్యాతి వహించింది. ఒకనాడు ఆంఢ్ర దేశంలో రాజులూ, జమీదారులూ, ఈ విలువిద్యా ప్రదర్శనలను ఎంత గానో పోషించారు. వారి సమక్షం లోనే పోటీలను నిర్వహించారు. ఉత్తమ విలుకాండ్రకు ఉత్తమ భహుమానల్ను బహూకరించే వారు. ఈ పోటీలకు ఎక్కెడెక్కడ విలు హాండందరూ పోటీలకు తయారై వచ్చే వారు. ప్రజలు ఈ ప్రదర్శనాలను చూడటానికి తండోప తండాలుగా వచ్చి విలువిద్యా ప్రదర్శనలు చూచి నివ్వెర పడి పోయే వారు. ప్రదర్శనాలను చూచీ నివ్వెర పోయేవారు. ప్రదర్శనాలను చూచి వెళ్ళిన యువకులూ బాలురూ విల్లంబులను తయారు చేసుకుని పిట్టల్నీ వేటాడే వారు.
బిపిఒ
వనరులు
వర్గం:ఇన్ఫర్మేషన్ టెక్నాలజి వర్గం:ఉపాధి
విలువిద్య
ప్రజలను అలంరించింది
అలాటి ఈ ధనుర్విద్యా ప్రదర్శన కళ, జానపద కళగా అభివృద్ధి చెందింది. అన్ని కళారూపాలతో పాటు ప్రజలను రంజింప చేసింది. అలాంటి ఈ కళారూపం శిథిలమై కనుమరుగై పోతూ ఉంది.ఈ నాడు కనుమరుగైపోతున్న అన్ని జానపద కళారూపాలతో పాటు విలువిద్యా ప్రదర్శనలు కూడా కాల గర్భంలో కలిసిపోతూ ఉన్నాయి. ఈనాటి యువతరానికి రాముడో, ద్రోణాచార్యుడో బాణాలు సందించారనీ, యుద్ధాలు చేసారనీ టి.వి.లో చూడట మేకాక, ఒక నాడు ఆంధ్ర దేశంలో ఈ విలువిద్యలో ఆరితేరిన నిపుణులున్నారనీ, అత్యద్భుతంగా ప్రదర్శనాలు ప్రజామోదం పొందాయన్న విషయం చాల మందికి తెలియదు. తెలుసుకోవాలనుకునే వారూ లేరు.
అడవి జాతుల వారే ఆరాధిస్తున్నారు
వారి వారి అవసరాల కోసం, జీవనాధారం కోసం అక్కడక్కడ అడవులలో వున్న గిరిజనులలో మాత్రమే ఈ విలువిద్య బ్రతికి వుందే తప్ప, ఆంధ్ర దేశంలో మాత్రం ఈ విలువిద్యా ప్రదర్శనాలు ఎక్కడా ప్రదర్శిస్తున్నట్లు మనకు దాఖలాలు కనిపించవు. కారణం విలువిద్య చాల కష్టమైంది. ఎంతో సాధన చేస్తే గానీ అలవడని విద్య. గిరిజనులు తమ బిడ్డలకు చిన్నతనం నుంచే విలువిద్యను నేర్పుతారు. ఎందుకు? ఒక ప్రక్క మాంసాహారం కోసం, జంతువుల వేటకూ, క్రూర మృగాల ప్రమాదాల నుంచీ తప్పించు కోవడానికీ విలువిద్యను ఎంతో భక్తి శ్రద్ధలతో గురువు వద్దనే నేర్చుకుంటారు. ప్రతి తండ్రీ తన బిడ్డకు విలువిద్యను నేర్పుతాడు. అయితే ఆంధ్ర దేశంలో మచ్చుకు అక్కడక్కడా ఈ విలువిద్యా ప్రదర్శనలో నిపుణులైన ఆతరానికి చెందిన వృద్ధులు కొందరు కనిపిస్తారు. అలా పశ్చిమ గోదావారి జిల్లాలో ఇంకా ఈ విలువుద్య బ్రతికేవుంది. ఈ విద్యను పెంచి పోషించిన వారూ, ఈ నాటికీ బ్రకిస్తున్న వారూ క్షత్రియులైన రాజులు. వారి పేరైతే నాకు తెలియదు కాని ఆయన ప్రదర్శించిన విలువిద్యా ప్రదర్శనను మద్రాసు, 'సెంటనరీ హాలు ' లో "కళాభారతీ'' వార్షికోత్సవం సందర్భంలో చూచి ఆశ్చర్య పోయాను. కను చూపు తగ్గిపోతూ వున్న డెబ్బై మూడు సంవత్సరాల వయస్సులో ఆయన ప్రదర్శించిన ప్రదర్శనమది. అది ఒక అద్భుత ప్రదర్శనం. అపూర్వ ప్రదర్శనా నిదర్శనం. హాజరైన మూడు వేల మంది ప్రేక్షకులూ ఆశ్చర్యానందంలో మునిగి పోయారు. ఈ రోజుల్లో ఇంతటి విలువిద్యా నిపుణులున్నారా? అని విస్తు పోయారు. వేనోళ్ళ పొగిడారు. తమ తమ అభినందనాలను తెలియ జేసుకున్నారు.
ఇంతకీ ఆ అద్భుత ప్రదర్శనం:
ఇంతకీ ఆ అద్భుత ప్రదర్శనం ఏమిటి? పైకి వ్రేలాడ దీసిన చేప ప్రతి బింబాన్ని క్రింద పళ్ళెంలో వున్న నీళ్ళలో పైన వ్రేలాడ దీసిన చేప ప్రతి బింబాన్ని చూచి విల్లు పైకి సూటిగా వెక్కు పెట్టి అర్జునుడు మత్స్య యంత్రాన్ని కొట్టి నట్లు ఒక దెబ్బతో పైన వ్రేలాడసీసిన పండును కొట్టాడు రాజుగారు. హాలంతా కరతాళ ధ్వనులతో దద్దరిల్లి పోయింది. అలా అర్జునుడు కొట్టాడనుకున్నారు. కాని రాజుగారు కొట్తగలరని ఎవరనుకున్నారు? ఇదీ రాజుగారి అపార విలువిద్యా ప్రదర్శన. అలాగే కళ్ళకు గంతలు కట్టుకుని దూరంగా ఒక మనిషిని నిలబెట్టి అతని చేతికి దారంతో వ్రేలాడ గట్టిన నిమ్మ పండు అతని చేతికిచ్చి అటూ ఇటూ ఊపుతున్నాడు. అలా వూపుతున్న దారాన్ని రాజు గారు అంబుతో తెగ గొట్టాడు. పండు కింద పడింది. అలాగే నాలుగు నిమ్మ పండ్లకు దారాలు కట్తించి, గుండ్రంగా త్రిప్ప మన్నాడు. త్రిప్పుతూ వుండగా అంబుతో నిమ్మ పండ్లు కట్తిన నాలుగు దారాలను ఒక్క దెబ్బతో తెగ గొట్టాడు. నాలుగు నిమ్మ పండ్లూ నేల మీద పడ్దాయి. అలాగే కండ్లకు గంత కట్టుకున్న మరో ప్రదర్శన దూరంగా ఒక బల్ల చెక్కను నిలబెట్టి ఆ చెక్క మీద గుండ్రని కాగితాన్ని అంటించి, దాని ప్రక్కన చిన్న పుల్లతో శబ్దం చేయమన్నాడు. ఆ శబ్దం ఎక్కడ నుంచి వస్తూ వుందో దానిని గమనించి అంబును వదిలాడు. అది సూటిగా వెళ్ళి బల్ల చెక్క మీద అంటించి వున్న కాగితం మధ్యలో నాటుకుంది. ఇది శబ్ద భేది  అని మన పురాణాల్లో విన్నాము.
ఎన్నో అద్భుతాలు
అలాగే నిలబడి వున్న మనిషి తలమీద నిమ్మ పండు వుంచి మనిషికి ఏ ప్రమాదమూ లేకుండా తల మీద నున్ననిమ్మ పండుకు అంబును నాటటం. అలాగే ఒక గోడకు ఒక బల్ల చెక్కను ఆనించి, ఆ చెక్క ముందు మనిషిని నిలబెట్టి కళ్ళు మూసుకుని నుంచున్న మనిషి చుట్టూ బల్ల చెక్కకు బాణాలు సందించడం. అలాగే అంబు వేగాన్ని తగు మోతాదులో సందించటం. మరో అద్భుత ప్రదర్శన. మనిషి నుదుటికి ఒక రూపాయి అంటించి రాజు గారు నాలుగు గజాల దూరంలో నిలబడి నొసటి మీద రూపాయి నుంచుకున్న మనిషి ప్రమాదం లేకుండా ఆ రూపాయిని తగు మోతాదులో బాణాన్ని సంధించి దానిని పడగొట్టటం. అలాగా నాలుగు గజాల దూరంలో నిమ్మ పండు కట్టిన దారం పుచ్చుకున్న ఒకే మనిషిని నిలబెట్టి తాను వెనుకకు తిరిగి విల్లు వీపు వెనుక సరిగా వెక్కు పెట్టి, ఆ దారాన్ని తెగ గొట్టటం. ఇలా ఒకటా రెండా? ఎన్నో అద్భుతాలను రాజు గారు ప్రదర్శించారు. ఆ కొంచెం సేపూ ఆయన అపర అర్జునుడు లాగే అందరికీ కనిపించాడు. బాణాన్ని సందించే ప్రతి సారీ, ఏమౌతుందో నన్నంతగ భయ బ్రాంతులయ్యే విధంగా ప్రదర్శనం సాగి పోయింది.
ఆదరణ లేని అధ్బుత విద్య
ప్రావీణ్యంతో కూడు కున్న ఈ విలు విద్యకు ఈ నాడు ఏ ఆదరణా లేదు. జీవన భృతి కోసం, వుత్సవాలలోనూ, సభా సందర్భాలలోనూ ప్రదర్శిస్తున్నారు. యుగ యుగాలుగా, తర తరాలుగా ప్రజా జీవితంలో భాగమై పోయి అది ఒక మహోజ్వల కళారూపంగా అభివృద్ధి చెంది, అశేష ప్రజా సామాన్యాన్ని అలంరించిన నాటి విలువుద్యను ఒక కళారూపంగా ఆభివృద్ధి పరచాల్సిన అవసరం ఎంతో ఉంది. ఈ నాడు జీవించి వున్న వృద్ధ కళాకారుల వద్ద వున్న విద్యను వీడియో తీయడం, వారిని ఆహ్వానించి ఆదరించటం, వృద్ధాప్యంలో వున్న వారికి పెంషన్ లు ఇవ్వడం, ఆ కళాకారులను కాపాడు కోవటం జరగాలి.
యితర లింకులు
వర్గం:ఆటలు వర్గం:ఒలింపిక్ క్రీడలు వర్గం:ఆసియా క్రీడలు వర్గం:విలువిద్య వర్గం:క్రీడలు వర్గం:భారతదేశం ప్రాతినిధ్యం వహిస్తున్న ఒలింపిక్ క్రీడలు
నల్లపరెడ్డి ప్రసన్నకుమార్ రెడ్డి
నల్లపరెడ్డి ప్రసన్నకుమార్‌ రెడ్డి ఆంధ్రప్రదేశ్ రాష్ట్రానికి చెందిన రాజకీయ నాయకుడు. అయన కోవూరు నియోజకవర్గం నుండి ఐదుసార్లు ఎమ్మెల్యేగా గెలిచాడు.
జననం, విద్యాభాస్యం
నల్లపరెడ్డి ప్రసన్నకుమార్ రెడ్డి 12 డిసెంబర్ 1961లో ఆంధ్రప్రదేశ్ రాష్ట్రం, నెల్లూరు జిల్లా, దర్గామిట్టలో నల్లపరెడ్డి శ్రీనివాసులురెడ్డి, శ్రీలక్ష్మమ్మ దంపతులకు జన్మించాడు. అయన 1984లో ఉస్మానియా యూనివర్సిటీ, నిజాం కాలేజ్, హైదరాబాద్‌ నుండి బీఏ పూర్తి చేశాడు.
రాజకీయ జీవితం
నల్లపరెడ్డి ప్రసన్నకుమార్ రెడ్డి 1993లో తన తండ్రి నల్లపరెడ్డి శ్రీనివాసులు రెడ్డి మరణాంతరం రాజకీయాల్లోకి వచ్చి 1994లో జరిగిన ఎన్నికల్లో కోవూరు పశ్చిమ నియోజవర్గం నుండి టీడీపీ తరఫున పోటీ చేసి గెలిచి తొలిసారి ఎమ్మెల్యేగా అసెంబ్లీకి ఎన్నికై ఎన్టీఆర్‌ మంత్రివర్గంలో చక్కెర కర్మాగారాల శాఖ మంత్రిగా పని చేశాడు. ఆయన 1999లో గెలిచి 2004లో ఓడిపోయాడు. నల్లపరెడ్డి ప్రసన్నకుమార్ రెడ్డి 2009లో జరిగిన ఎన్నికల్లో కోవూరు పశ్చిమ నియోజవర్గం నుండి టీడీపీ తరఫున పోటీ చేసి గెలిచి మూడోసారి ఎమ్మెల్యేగా అసెంబ్లీకి ఎన్నికయ్యాడు.
నల్లపరెడ్డి ప్రసన్నకుమార్ రెడ్డి.. వై.యస్. రాజశేఖరరెడ్డి మరణాంతరం 2011లో వైఎస్సార్ కాంగ్రెస్ పార్టీలో చేరి తన ఎమ్మెల్యే పదవికి రాజీనామా చేసి 2012లో జరిగిన ఉప ఎన్నికల్లో వైఎస్సార్‌సీపీ అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి సోమిరెడ్డి చంద్రమోహన్‌రెడ్డి పై 23,494 ఓట్ల మెజార్టీతో గెలిచాడు. నల్లపరెడ్డి ప్రసన్నకుమార్ రెడ్డి 2014లో జరిగిన ఎన్నికల్లో కోవూరు పశ్చిమ నియోజవర్గం నుండి వైఎస్సార్‌సీపీ అభ్యర్థిగా పోటీ చేసి ఓడిపోయి వైఎస్సార్‌సీపీ రాష్ట్ర ప్రధాన కార్యదర్శిగా పార్టీ బలోపేతానికి కృషి చేస్తూ 2019లో జరిగిన ఎన్నికల్లో తిరిగి ఎమ్మెల్యేగా గెలిచాడు.
మూలాలు
వర్గం:ఆంధ్రప్రదేశ్ శాసన సభ్యులు (1994) వర్గం:ఆంధ్రప్రదేశ్ శాసన సభ్యులు (1999) వర్గం:ఆంధ్రప్రదేశ్ శాసన సభ్యులు (2009) వర్గం:ఆంధ్రప్రదేశ్ శాసన సభ్యులు (2019) వర్గం:నెల్లూరు జిల్లా వ్యక్తులు వర్గం:నెల్లూరు జిల్లా నుండి ఎన్నికైన శాసన సభ్యులు
తెలంగాణ రాష్ట్ర పునరుత్పాదక శక్తి అభివృద్ధి సంస్థ
ఏర్పాటు
ఆంధ్రప్రదేశ్ పునర్వ్యవస్థీకరణ చట్టం, 2014 లోని సెక్షన్ 53 ప్రకారం 2014 మే 30న జీవో నం. 27, జీఈ నం. 25 ద్వారా ఈ తెలంగాణ రాష్ట్ర పునరుత్పాదక శక్తి అభివృద్ధి సంస్థ ఏర్పాటు చేయబడింది. కొత్త, పునరుత్పాదక ఇంధన కార్యక్రమాలను అమలు చేయడానికి నోడల్ ఏజెన్సీగా వ్యవహరించడానికి ఈ సంస్థను ఏర్పాటు చేశారు. ఇంధన శక్తి శాఖ 2015 జూలై 3న జారీచేసిన జీవో నం.19 ప్రకారం, అన్ని శక్తి పరిరక్షణ కార్యక్రమాలను అమలు చేయడానికి నియమించబడిన ఏజెన్సీగా వ్యవహరించడానికి, మంత్రిత్వ శాఖ మార్గదర్శకాల ప్రకారం తెలంగాణ రాష్ట్రంలో పబ్లిక్ ఈవి ఛార్జింగ్ స్టేషన్‌ను అమలు చేయడానికి, రాష్ట్ర నోడల్ ఏజెన్సీ కమ్ ఇంప్లిమెంటింగ్ ఏజెన్సీగా వ్యవహరించడానికి ఈ సంస్థ ఏర్పాటయింది.
సభ్యులు
జనాబ్ సయ్యద్ అబ్దుల్ అలీమ్ ఈ సంస్థకు తొలి చైర్మన్ గా బాధ్యతలు నిర్వర్తించాడు. 2022 జూన్ 21న తెలంగాణ రాష్ట్ర పునరుత్పాదక శక్తి అభివృద్ధి సంస్థ (రెడ్కో) చైర్మన్ గా వై. సతీష్ రెడ్డి ని నియమిస్తూ, తెలంగాణ ప్రభుత్వం తరపున ప్ర‌భుత్వ ప్ర‌ధాన కార్య‌ద‌ర్శి సోమేశ్ కుమార్ జీవో నంబరు 1273 ద్వారా ఉత్తర్వులు జారీచేశాడు. సతీష్ ఈ పదవిలో మూడేళ్ళపాటు కొన‌సాగుతాడు. ప్రత్యేక ప్రధాన కార్యదర్శిగా సునీల్ శర్మ ఐఏఎస్, వైస్ ఛైర్మన్ & మేనేజింగ్ డైరెక్టర్ గా ఎన్. జానయ్య, డైరెక్టర్లుగా జి. రఘుమా రెడ్డి, ఎ. గోపాల్ రావు, సి. శ్రీనివాసరావు ఐఆర్‌ఎఎస్‌, జె. శైలజ, బి. హరిరామ్ నియమించబడ్డారు.
కార్యకలాపాలు
ఈ సంస్థ ఆధ్వర్యంలో 2021, డిసెంబరు 11న హైదరాబాదు లోని నెక్లేస్ రోడ్ లో విద్యుత్ వాహనాల ప్రదర్శన జరిగింది. ఈ కార్యక్రమంలో రాష్ట్ర విద్యుత్ శాఖామంత్రి గుంటకండ్ల జగదీష్ రెడ్డి, ఇంధన శాఖా ప్రభుత్వ ప్రత్యేక కార్యదర్శి సునీల్ శర్మ, భారత ప్రభుత్వ బీఈఈడీ జీ అభయ్ బక్రే, రెడ్కో చైర్మన్ జనాబ్ సయ్యద్ అబ్దుల్ ఇతర సభ్యులు పాల్గొన్నారు.
పురస్కారాలు
ఇంధన పరిరక్షణ రంగంలో చేస్తున్న కృషికి గాను గ్రూప్ 2లోని రాష్ట్రాల్లో జాతీయ స్థాయిలో తెలంగాణ రాష్ట్రం సర్టిఫికేట్ ఆఫ్ మెరిట్ అవార్డు అందుకుంది. 32వ జాతీయ ఇంధన పరిరక్షణ వారోత్సవాల్లో భాగంగా ఢిల్లీలోని విజ్ఞాన్ భవన్ లో జరిగిన కార్యక్రమంలో కేంద్రమంత్రి రాజ్ కుమార్ సింగ్ చేతుల మీదుగా ఈ అవార్డును అందించారు.
బయటి లింకులు
వర్గం:తెలంగాణ ప్రభుత్వ సంస్థలు వర్గం:2014 స్థాపితాలు
సూర్యోపనిషత్తు
right|thumb|250px|సూర్యోపనిషత్తు ఈ సూర్యోపనిషత్తు, అథర్వణ వేదం లోనిది. అన్ని ఉపనిషత్తులులో అతి చిన్నది ఇది. ఇందులో ప్రథమముగా ఒక శాంతి మంత్రము, తరువాత ఉపనిషత్ మంత్ర భాగము చివరగా ఫలశ్రుతి చెప్ప బడ్డాయి. ఉన్న అన్ని ఉపనిషత్తులులో ఫలశ్రుతి చెప్పబడ్డ అతి తక్కువ ఉపనిషత్తులులో ఇది ఒకటి.
సూర్యోపనిషత్తు
ఈ ఉపనిషత్ లోని కొన్ని ప్రధానమైన మంత్రముల యొక్క సాధారణ ఆర్థము భావము తెలియజేసే ప్రయత్నమే ఈ వ్యాసము.
శాంతి మంత్రం:
===ఉపనిషత్ మంత్రం === ఓం భూర్భువః సువః! తత్స వితుర్వరేణ్యం భర్గో దేవస్య ధీమహి! ధియో యోనః ప్రచోదయాత్! సూర్య ఆత్మా జగత స్తస్థుషశ్చ! సూర్యా ద్వై ఖల్విమాని భూతాని జాయన్తే! సుర్యాధ్యజ్ఞః పర్జన్యో న్నమాత్మా! నమస్తే ఆదిత్య! త్వమేవ ప్రత్యక్షం కర్మ కర్తాసి! త్వమేవ ప్రత్యక్షం బ్రహ్మాసి! త్వమేవ ప్రత్యక్షం విష్ణురసి! త్వమేవ ప్రత్యక్షం రుద్రోసి! త్వమేవ ప్రత్యక్షం ఋగసి! త్వమేవ ప్రత్యక్షం యజురసి! త్వమేవ ప్రత్యక్షం సామాసి! త్వమేవ ప్రత్యక్ష మధర్వాసి! త్వమేవ సర్వం చన్దోసి! ఆదిత్యాద్వాయుర్జాయతే! ఆదిత్యాద్భూమిర్జాయతే! ఆదిత్యాదాపోజాయన్తే! ఆదిత్యా జ్జ్యోతిర్జాయతే! ఆదిత్యాద్ వ్యోమ దిశో జాయన్తే! ఆదిత్యాద్ దేవా జాయన్తే! ఆదిత్యాద్ వేదా జాయన్తే! ఆదిత్యో వా ఏష ఏతన్మండలం తపతి! అసావాదిత్యో బ్రహ్మా!
ఆదిత్యోన్తఃకరణ మనో బుద్ధి చిత్తా హంకారాః! ఆదిత్యో వై వ్యానస్సమానోదానోపానః ప్రాణః! ఆదిత్యో వై శ్రోత్ర త్వక్ చక్షురసన ద్రాణాః! ఆదిత్యో వై వాక్పాణి పాద పాయూ పస్థాః! ఆదిత్యో వై శబ్ద స్పర్శ రూప రస గంధా! ఆదిత్యో వై వచనాదానాగమన విసర్గా నన్దాః! ఆనన్దమయో విజ్ఞాన మయో విజ్ఞానఘన ఆదిత్యః! నమో మిత్రాయ భానవే మృత్యోర్మా పాహి! బ్రాజిష్ణవే విశ్వహేతవే నమః! సూర్యాద్భవంతి భూతాని సూర్యేణ పాలితాని తు! సూర్యే లయం ప్రాప్నువన్తి యః సూర్యః సోహమేవచ! చక్షుర్నో దేవః సవితా చక్షుర్న ఉత పర్వతః! చక్షుర్దాతా దధాతు నః! ఆదిత్యాయ విద్మహే సహస్ర కిరణాయ ధీమహి! తన్నః సూర్యః ప్రచోదయాత్! సవితా పురస్తాత్ సవితా పశ్చాత్తాత్ సవితోత్త రాత్తాత్ సవితా ధరాత్తాత్! సవితా నః సువతు సర్వతాతి సవితా నొ రాసతాం దీర్ఘ మాయుః! ఓమిత్యేకాక్షరం బ్రహ్మా! ఘ్రుణిరితి ద్వే అక్షరే! సూర్య ఇత్యక్షర ద్వయమ్! ఆదిత్య ఇతి త్రిణ్యక్షరాణి! ఏత స్త్యేవ సూర్య స్త్యాష్టాక్షరో మనుః!
ఈ శ్లోకము అర్థము:
ఓం అనే ఒక అక్షరము (బ్రహ్మం) ఘ్రుణి అనే రెండక్షరాలు (కిరణం) సూర్య అనే రెండక్షరాలు (తేజస్సు) ఆదిత్య అనే మూడక్షరాలు (అదితి పుత్రుడు) ఈ ఎనిమిది అక్షరాలు సూర్య మంత్రము
అదే అష్టాక్షరీ మంత్రం = “ఓం నమో నారాయణాయ”
ప్రత్యక్ష దైవమైన సూర్యభగవానుడే బ్రహ్మ విష్ణు రుద్రాత్మకమైన పరబ్రహ్మ స్వరూపం
మూలాలు, వనరులు
వర్గం:ఉపనిషత్తులు వర్గం:వేదాంతము
దూర ధమని వ్యాధి
హృదయంలో ఎడమ జఠరిక నుండి వెలువడే బృహద్ధమని శరీరంలో వివిధ అవయవాలకు శాఖల ద్వారా రక్తం అందిస్తుంది. చేతులకు, కాళ్ళకు రక్తం కొనిపోయే ధమనులను దూరధమనులుగా ఎంచుతారు.thumb|దూర ధమని వ్యాధి దూర ధమనులలో రక్తప్రసరణకు అంతరాయం కలుగుతే దానిని దూర ధమని వ్యాధిగా ( పెరిఫెరల్ ఆర్టీరియల్ డిసీజ్ ) పరిగణిస్తారు. ఈ దూరధమని వ్యాధికి ముఖ్యకారణం ధమనీ కాఠిన్యత (ఎథిరోస్క్లీరోసిస్ ).
ధమనీ కాఠిన్యత శైశవం నుంచి మొదలిడి మధ్యవయస్సు తర్వాత కనిపించి వృద్ధాప్యంలో తీవ్రతరం అవుతుంది. ఈ ప్రక్రియలో ధమనుల లోపొర క్రింద కొవ్వులు, కొలెష్టరాలు, కాల్సియం, తాపకణాలు పేరుకొని ఫలకలుగా పొడచూపుతాయి.
ఈ పలకలు రక్తనాళాల లోపలి పరిమాణంను తగ్గిస్తాయి. ధమనుల లోపలి పరిమాణం ఎక్కువగా తగ్గితే కణజాలానికి రక్తప్రసరణ తగ్గుతుంది. ధమనుల లోపొర లోని పలకలు చిట్లుతే వాటిపై తాపప్రక్రియ ( ఇన్ఫ్లమేషన్ ) కలిగి, నెత్తురుగడ్డలు ఏర్పడి రక్తప్రసరణకు ఆకస్మిక అవరోధం కలిగించగలవు. దూరధమనుల వ్యాధి సాధారణంగా కాళ్ళలో చూస్తాము. పాదాలు గుండెకు దూరంగా ఉంటాయి కదా! ఈ వ్యాధివలన రక్తప్రసరణకు ఆటంకం ఏర్పడుతుంది. అమెరికాలో అరవై సంవత్సరాలు దాటిన వారిలో 12 నుంచి 20 శాతపు వారిలోను ఎనభై అయిదు సంవత్సరాలు దాటిన వారిలో 50 శాతపు వారిలోను దూరధమని వ్యాధి పొడచూపుతుంది. ప్రపంచంలో 20 కోట్లమంది యీ వ్యాధిగ్రస్థులు ఉంటారు. భారతదేశంలో 2020 లో దూరధమని వ్యాధి గలవారు 4.1 నుంచి 5.4 కోట్లమంది ఉంటారని అంచనా.
కారణాలు
thumb|కాళ్ళ ధమనులు వృద్ధాప్యం వలన ధమనీకాఠిన్యత కలిగినా పిన్నవయస్సులోనే యీ వ్యాధిని తీవ్రతరం చేసే కారణాలను వైద్యులు, శాస్త్రజ్ఞులు చాలా సంవత్సరాల పూర్వమే పసిగట్టారు. ఇవి:
ధూమపానం
ఇతరుల నుంచి పొగ పీల్చినవారిలో కూడా యీ వ్యాధి కలిగే అవకాశాలు ఉన్నాయి. వీరిలో రక్తనాళాల లోపొరలో జరిగే మార్పుల వలన ధమనీ కాఠిన్యత వేగం పెరుగుతుంది. దినానికి కాల్చే పొగాకు, ధూమపానం చేసిన సంవత్సరాలతో వ్యాధి అనుపాత నిష్పత్తితో ముడిపడి ఉంటుంది.
కొవ్వులు, కొలెష్టరాలు
అల్ప సాంద్రపు కొలెష్టరాలు హెచ్చుగా ఉన్నవారిలోను, అధిక సాంద్రపు కొలెష్టరాలు తక్కువగా ( 40 మి.గ్రా/ డె.లీ కంటె తక్కువ ) ఉన్నవారిలోను, ట్రైగ్లిసరైడులు హెచ్చుగా ఉన్న వారిలోను ఈ వ్యాధి ప్రాబల్యం హెచ్చు. రక్తపీడనం అధికమైన వారిలోను, దీర్ఘకాల మూత్రాంగ వ్యాధిగ్రస్థులలోను దూరధమని వ్యాధి ప్రాబల్యం ఎక్కువగా ఉంటుంది.
వ్యాధిలక్షణాలు
దూరధమని వ్యాధిగ్రస్థులలో ప్రామాణిక లక్షణం సవిరామపు పోటు. ఈ పోటు కాలిపిక్కలో కొంతదూరం నడిచిన పిదప క్రమరీతిలో కలిగి, విశ్రాంతి తీసుకొన్న పది నిముషాలలో క్రమరీతిలో ఉపశమిస్తుంది. ఈ పోటు సలుపుగా గాని, నొప్పిగా గాని, పోటుగా గాని, నీరసం వలె గాని పొడచూపవచ్చును. నడిచేటపుడు కాలి కండరాలకు రక్తప్రసరణ అవసరం పెరుగుతుంది. ధమనుల లోపలి పరిమాణం తగ్గడం వలన పెరిగిన అవసరాలకు తగిన రక్తప్రసరణ, ప్రాణవాయువు అందకపోవుటచే కండరాలలో నొప్పి, పోటు, కలుగుతాయి. విరామంతో అవసరాలు తగ్గడం వలన పోటు తగ్గుతుంది. కాని సుమారు పది శాతపు మందిలోనే యీ పోటు ప్రామాణికంగా ఉంటుంది. నలభై శాతం మందిలో నొప్పిగాని, బాధగాని ఉండదు. కొందఱిలో నొప్పి కాలి పిక్కలలో కలుగక పోవచ్చును. కొందఱిలో నొప్పి నడక ఆపివేసేటంత తీవ్రంగా ఉండకపోవచ్చు. కొందఱిలో నొప్పి పది నిముషాల విశ్రాంతితో ఉపశమించక పోవచ్చు.
వ్యాధి తీవ్రత హెచ్చయినవారిలో నొప్పి విశ్రాంత సమయాలలో కూడా కలుగుతుంది. సాధారణంగా యీ విశ్రాంతపు నొప్పి రాత్రుళ్ళు పడుకున్నప్పుడు కలిగి, కాలు క్రింద పల్లంలో పెట్టాక తగ్గుతుంది. అపుడు కాలికి రక్తప్రసరణ కలిగి పాదంలో ఎఱ్ఱదనం పొడచూపుతుంది. రక్తప్రసరణ లోపం వలన కణజాల నష్టం, పాదాలలో ‘ బెజ్జాలు కొట్టినట్లు ‘ కనిపించే మానుదల లేని పుళ్ళు కలుగవచ్చు.
రక్తప్రసరణకు పూర్తిగా ఆటంకం కలిగితే కాలు చల్లబడుతుంది. నొప్పి విపరీతంగా ఉంటుంది. కాలు పాలిపోయి ఉంటుంది. కణజాలాలు మరణిస్తే, వేళ్ళలోను, పాదాలలోను కుళ్ళుదల కలిగి ఆ భాగాలు నల్లబారుతాయి. దూరధమని వ్యాధి కలవారిలో వ్యాధి ఉన్న కాలి చర్మంలో రోమాలు తగ్గిపోతాయి. చర్మం దళసరి తగ్గి నున్నబడి మెరుస్తూ ఉంటుంది. కండరాలు క్షీణిస్తాయి. ధాతునాడులు నీరసిస్తాయి. నాడి చేతికి అందక పోవచ్చు. కాళ్ళు, పాదాలు ఉష్ణోగ్రత తగ్గి చల్లబడుతాయి. వ్యాధి తీవ్రంగా ఉంటే కాలు పైకి ఎత్తేటపుడు పాలిపోయి క్రిందకు దింపాక ఎఱ్ఱబడుతుంది. బెజ్జాలు కొట్టినట్లు మానుదల లేని పుళ్ళు ఉండవచ్చు. రక్తప్రసరణ లేక కణజాలం చనిపోతే, ఆ భాగం కుళ్ళి ( గాంగ్రీన్ ) నల్లబడుతుంది.
పరీక్షలు
కాళ్ళలో దూరధమని వ్యాధిని కనుగోడానికి డాప్లర్ శ్రవణాతీతధ్వని సాధనంతో చీలమండ వద్ద ఊర్ధ్వపాద ధమనిలో ముకుళిత రక్తపీడనం బాహుధమనిలో  ముకుళిత రక్తపీడనం కొలిచి వాటి నిష్పత్తిని ( చీలమండ రక్తపీడనం / బాహు రక్తపీడనం  ) లెక్కకట్టాలి. ఆ నిష్పత్తి 0.9 కంటె తక్కువయితే దూరధమని వ్యాధిని సూచిస్తుంది. ఈ పరీక్ష సున్నితమైనది, నిశితమైనది. తొంభైయైదు శాతపు వ్యాధిగ్రస్థులలో ఈ నిష్పత్తి వ్యాధిని పసికడుతుంది.
అధిక రక్తపీడనం, మధుమేహవ్యాధి, దీర్ఘకాల మూత్రాంగ వ్యాధుల వలన అతిసూక్ష్మ ధమనులు సంకోచించి ప్రసరణలోపం కలుగజేసినపుడు యీ నిష్పత్తి వ్యాధిని పసికట్టక పోవచ్చు.
ధమనీ కాఠిన్యత హెచ్చయి రక్తనాళాల గోడలలో కాల్సియమ్ పేరుకొనడం వలన చీలమండ దగ్గఱ రక్తనాళాలు అణచడానికి వీలుబడకపోతే అంగుళి రక్తపీడనం / బాహు రక్తపీడనంల నిష్పత్తిని వ్యాధి నిర్ణయించడానికి పరిగణించవచ్చు.
వ్యాధి లక్షణాలు ఉండి చీలమండ / బాహు రక్తపీడనాల నిష్పత్తి సాధారణ పరిమితులలో ఉంటే నడక యంత్రంపై ఐదు నిముషాలు వ్యాయామం చేయించిన తర్వాత ఆ యా రక్తపీడనాలు కొలిచి చీలమండ / బాహువుల ముకుళిత రక్తపీడనాల నిష్పత్తి తీసుకొని వ్యాధి నిర్ణయించవచ్చు. వ్యాధిగ్రస్థులలో వ్యాయామం చేసిన పిదప చీలమండ / బాహువుల నిష్పత్తి 20 శాతం తగ్గుతుంది.
ధ్వని చిత్రీకరణంతో ( సోనోగ్రఫీ ) రక్తనాళాల చిత్రాలు గ్రహించి సంకుచించిన భాగాలు గుర్తించవచ్చు. రక్తనాళాలలోనికి సన్నని నాళిక చొప్పించి దాని ద్వారా వ్యత్యాస పదార్థాలు ఎక్కించి ఎక్స్ - రేలతో రక్తనాళాలను చిత్రీకరించవచ్చు. వ్యత్యాస పదార్థాలతో గణనయంత్ర ధమనీ చిత్రీకరణాలు, అయస్కాంత ప్రతిధ్వని ధమనీ చిత్రీకరణాలు చేసి వ్యాధిని ధ్రువీకరించవచ్చు.
ఇతర సమస్యలు
దూరధమని వ్యాధిగ్రస్థులు ధమనీ కాఠిన్యత ప్రభావంవలన హృద్ధమని వ్యాధులకు, మస్తిష్క రక్తనాళ విఘాతాలకు (సెరిబ్రల్ వాస్కులార్ ఏక్సిడెంట్స్) అధిక సంఖ్యలో పాలవుతారు. వీరిలో గుండెపోటులు, పక్షవాతాలు కలిగే అవకాశాలు హెచ్చు. ఉదర బృహద్ధమనిలో బుడగలు (ఎన్యురిజ్మ్స్) కూడా వీరిలో కలుగవచ్చు. వీరి మూత్రాంగ ధమనులలో కూడా ధమనీకాఠిన్యం పొడచూపవచ్చు. అందువలన ఆ వ్యాధులు కనుగొనే పరీక్షలు, వాటికి చికిత్సలు కూడా అవసరమే.
ధూమపాన విరమణ
దూరధమని వ్యాధిగ్రస్థులు ధూమపానం తప్పక విరమించాలి. రక్తప్రసరణ లోపం వలన కాళ్ళు కోల్పోయిన వారిలోచాలా మంది ధూమపానీయులే.
వ్యాయామం
దూరధమని వ్యాధిగ్రస్థులకు శిక్షణపూర్వక వ్యాయామం అవసరము. నడక యంత్రాలపై గాని, నేలపైన గాని కాళ్ళలో నొప్పులు పుట్టే సమయానికి కొంచెం సమయం తగ్గించి నడుస్తూ, విరామం తీసుకుంటూ దినానికి 30 నుంచి 60 నిమిషాల వ్యాయమం చేస్తే సత్ఫలితాలు కలుగుతాయి. కాళ్ళ వ్యాయామం వలన చిన్న ధమనుల పరిమాణం పెరిగి కణజాలానికి ప్రత్యామ్నాయ ప్రసరణను పెంపొందిస్తాయి. వ్యాయామం వలన హృద్ధమని సంఘటనలు, మస్తిష్క విఘాత సంఘటనలు కూడా తగ్గుతాయి. వీరు నొప్పి లేకుండా నడవగలిగే దూరం, సమయం కూడా పెరుగుతాయి.
మధుమేహవ్యాధిని, ఆహారనియమంతోను, వ్యాయామంతోను, తగిన ఔషధాలతోను అదుపులో పెట్టుకోవాలి.
రక్తపుపోటు ఎక్కువయితే దానిని ఆహారనియమం, వ్యాయామం, ఔషధాలతో అదుపులో పెట్టుకోవాలి.
అల్పసాంద్రపు కొలెష్టరాలుని ఆహారనియమం, స్టాటిన్  మందులతో తగ్గించుకోవాలి. అధికసాంద్రపు కొలెష్టరాలుని పెంచుకోవాలి.
ట్రైగ్లిసరైడులను ఆహారనియమం, మందులతో తగ్గించుకోవాలి.
ఏస్పిరిన్
దూరధమనివ్యాధి లక్షణాలు కలవారిలో ఏస్పిరిన్ వాడుక వలన ధమనులలో రక్తపుగడ్డలు ఏర్పడడం తగ్గుతుంది. హృద్ధమని సంఘటనలు, మస్తిష్క విఘాత సంఘటనలు తగ్గుతాయి. ఏస్పిరిన్ రక్తఫలకలు గుమికూడుటను నివారిస్తుంది. కణజాలపు విధ్వంసం తగ్గిస్తుంది.
క్లొపిడోగ్రెల్
ఏస్పిరిన్ వాడలేనివారిలో రక్తఫలకాలు గుమికూడుటను నివారించి రక్తపు గడ్డలను అరికట్టుటకు క్లొపిడోగ్రెల్ ను ఉపయోగిస్తారు. ఏస్పిరిన్ కంటె క్లొపిడోగ్రెల్ వాడడం వలన అదనపు ప్రయోజనము ఉండవచ్చు. ఏస్పిరిన్, క్లొపిడోగ్రెల్ రెండూ కలిపి వాడుట వలన పరిశోధనలలో అదనపు ప్రయోజనం కనబడలేదు. రెండిటి వాడకం వలన రక్తస్రావ ప్రమాదాలు ఎక్కువయే అవకాశాలు ఉన్నాయి.
ఇదివరలో గుండెపోటు కలిగినవారిలో టికగ్రిలార్ ప్రమాదకర హృదయ సంఘటనలను తగ్గించడానికి ఏస్పిరిన్ తో పాటు ఉపయోగిస్తారు.
సిలొష్టజోల్
సిలొష్టజోల్ వాడుక వలన దూరధమని వ్యాధిగ్రస్థులు నడవగలిగే దూరం పెరుగవచ్చును. కాని పరిశోధనలలో దీర్ఘకాలిక ప్రయోజనాలు కనిపించలేదు. హృద్ధమని సంఘటనలు, మరణాలలో తేడా కనిపించలేదు. సిలోష్టజోల్ వలన కాళ్ళలో పొంగులు కలుగవచ్చు.
హృదయవైఫల్యం లక్షణాలు ఎక్కువ కావచ్చు. దీనివలన కళ్ళుతిరుగడం, కడుపు పీకు, వంటి విలక్షణాలు కలుగవచ్చు.
పెంటాక్సిఫిలిన్ చాలా సంవత్సరములు వాడుకలో ఉన్నా దీనివలన ప్రయోజనం అనుమానాస్పదమే.
విటమిన్ బి -12, ఫోలిక్ ఏసిడ్ ల వలన ప్రయోజనం కలుగదు.
ధమనీ పునరుద్ధరణ చికిత్సలు
దూర ధమనులలో వ్యాధి తీవ్రత హెచ్చయినప్పుడు, విరామ సమయాలలో నొప్పి కలుగునపుడు ధమనీ పునరుద్ధరణ అవసరం.